FC Bayern München
Den FC Bayern München ass en däitsche Foussballclub deen zanter 1965 an der Éischter Däitscher Foussballbundesliga spillt.

Bayern München ass deen erfollegsräichste Club aus Däitschland an ass dee Foussballclub deen déi héchst Memberszuel op der Welt huet (>300 000 Memberen). Zanter senger Grënnung am Joer 1900 hunn d'Stare vu Bayern München 33 däitsch Meeschtertitele gesammelt a sechsmol d'Champions League-Coupe gewonnen. Sou wonnert et och net, datt d'Bayern, wéi se am Volleksmond och nach genannt ginn, ee vun den erfollegsräichsten an ugesinnste Clibb a ganz Europa duerstellt.

E gewësse Franz John huet de Club de 27. Februar 1900 mat 10 Foussballkolleege gegrënnt, nodeem se Sträit mat hirem Stammveräin MTV 1879 München kritt haten. Vill Joer méi spéit war et dann en anere Franz, de Franz Beckenbauer, deen als ee vun de beschte Foussballspiller vun der Welt den FC Bayern München zu weideren Erfolleger gefouert huet.

Haut ass den Herbert Hainer President vum FC Bayern München. Am Comité vum Veräi sinn den Andreas Jung (Manager), Michael Diederich (Finanzen) an de Jan-Christian Dreesen (Comitéspresident) vertrueden an den Trainer vum Weltclub ass den Thomas Tuchel.

De leschten Erfolleg vun de Bayern am europäesche Foussball ass de Gewënn vun der Champions League am Joer 2020 wou se sech an der Finall géint Paris Saint-Germain duerchgesat hunn.

Den FC Bayern München huet nieft der Profisekipp och nach Jugendekippen, an eng Fraenekipp.

Nieft de Foussballsekipp gëtt et beim FC Bayern München nach Basketball-, Schach-, Turn-, Dëschtennis-, Arbitter-, Handball- a Keelenabteilungen.

Kader Saison 2023/24

Statistik 
 Europokal vun de Landesmeeschter (5) / Champions League (1):
 Gewënner: 1974, 1975, 1976, 2001, 2013, 2020
 Zweeten: 1982, 1987, 1999
 UEFA-Coupgewënner (1): 1996
 Europacoupe vun de Coupegewënner (1): 1967
 Weltcoupe (2): 1976, 2001
 Doublé (13): 1969, 1986, 2000, 2003, 2005, 2006, 2008, 2010, 2013, 2014, 2016, 2019, 2020
 Däitsche Meeschter (33): 1932, 1969, 1972, 1973, 1974, 1980, 1981, 1985, 1986, 1987, 1989, 1990, 1994, 1997, 1999, 2000, 2001, 2003, 2005, 2006, 2008, 2010, 2013, 2014, 2015, 2016, 2017, 2018, 2019, 2020, 2021, 2022, 2023
 Däitsche Vizemeeschter (12): 1970, 1971, 1988, 1991, 1993, 1996, 1998, 2004, 2007, 2009, 2011, 2012
 DFB-Pokal-Gewënner (20): 1957, 1966, 1967, 1969, 1971, 1982, 1984, 1986, 1998, 2000, 2003, 2005, 2006, 2008, 2010, 2013, 2014, 2016, 2019, 2020
 Däitsche Supercup-Gewënner (10): 1983 (inoffiziell), 1987, 1990, 2010, 2012, 2016, 2017, 2018, 2020, 2021, 2022
 Däitsche Ligapokal-Gewënner (6): 1997, 1998, 1999, 2000, 2004, 2007

Um Spaweck 

 FC Bayern München - offiziell Homepage
 Mythos Bayern
 Allianz Arena - offizielle Spilluert

Däitsch Foussballclibb